
KURZUSLEÍRÁS
Az előadáson a metafizika történetének egyik legnagyobb művét, Platón „Parmenidész” c. dialógusát próbáljuk meg átvenni és értelmezni. Kitekintünk a mű utóéletére is, illetve (röviden) arra is, miért érdemes fenntartásokkal kezelni számos kortárs kommentátor azon álláspontját, amely szerint a mű nem tartalmaz érdemi tanítást, hanem inkább bevezetést a filozofálás módszertanába, továbbá a filozófia meghaladhatatlanul aporetikus természetének belátásába. 

Hely: DAN 314
Időpont: Szerda 14:30-16:00
Előadó: Szombath Attila, hab. egy. doc. 

Munkamódszer
Az előadásoknak a hallgatók számára többnyire passzív jellegétől függetlenül szeretném, hogy a hallgatók ne pusztán csendben kövessék az elhangzottakat, de bátran jelentkezzenek hozzászólásaikkal is. Erősen ajánlott a gondolatmenetet követő jegyzetelés (lehetőleg összefüggően, nem odavetett megjegyzések kaotikus sorozataként), illetve a Platón-szöveg feldolgozásakor a soron következő rész előzetes otthoni elolvasása.  

Követelmények:
Rendszeres és aktív részvétel (hozzászólások), a szöveg folyamatos követése, kollokvium

Kötelező irodalom:
Platón: Parmenidész, Atlantisz, Bp., 2017 (beleértve a záró kommentárt és a jegyezeteket is!)

Ajánlott irodalom:  
1.  K. M. Sayre: Plato's ’Parmenides’: Why the Eight Hypotheses Are Not Contradictory, in: Phronesis, Vol. 23, No. 2 (1978), pp. 133-150
2. Jens Halfwassen: Der Aufstieg zum Einen, Untersuchungen zu Platon und Plotin, K. G. Saur, München/Leipzig, 2006, 9-17, 265-406 
